ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1994/96 υποβολή: Odile Leperre-Verrier (ARE) προς το (18 Iουλίου 1996)

Θέμα: Καθεστώς των νοσοκόμων που εργάζονται στον ψυχιατρικό τομέα

Μπορεί το Συμβούλιο να γνωστοποιήσει τη λύση που μελετάται προκειμένου να αποκτήσουν επαγγελματικό καθεστώς οι νοσοκόμοι του ψυχιατρικού τομέα στη Γαλλία;

Στο πλαίσιο των οδηγιών 89/48/ΕΟΚ ((ΕΕ L 19, 24.1.1989, σ. 16. )) και 92/51/ΕΟΚ ((ΕΕ L 209, 24.7.1992, σ.25. )), ποιές λύσεις μπορούν να εξευρεθούν;

Ααπάντηση (7 Νοεμβρίου 1996)

Η αναγνώριση, σε κοινοτικό επίπεδο, όσο των διπλωμάτων νοσοκόμων δεν εμπίπτουν στο πεδίο εφαρμογής των οδηγιών 77/452/ΕΟΚ ((Οδηγία 77/452/ΕΟΚ του Συμβουλίου της 27ης Ιουνίου 1977 περί αμοιβαίας αναγνωρίσεως των διπλωμάτων, πιστοποιητικών και άλλων τίτλων νοσοκόμου υπευθύνου για γενική περίθαλψη, και περί μέτρων προς διευκόλυσνη της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών. )) και 77/453/ΕΟΚ ((Οδηγία 77/453/ΕΟΚ του Συμβουλίου της 27ης Ιουνίου 1977 περί του συντονιμσού των νομοθετικών, κανινιστικών και διοικητικών διατάξεων που αφορούν τις δραστηριότητες των νοσοκόμων υπευθύνων για γενική περίθαλψη. )) γίνεται στο πλαίσιο του πρώτου γενικού συστήματος αναγνώρισης διπλωμάτων ((Οδηγία 89/48/ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών ((ΕΕ αριθ. L 19 της 24.1.1989, σελ. 16). )), εφόσον οι σχετικές σπουδές υπάγονται στην τριτοβάθμια εκπαίδευση και διαρκούν τουλάχιστον τρία χρόνια, είτε, στην περίπ0τωση που δεν πληρούνται αυτές οι προϋποθέσεις , στο πλαίσιο του δεύτερου γενικού συστήματος ((Οδηγία 92/51/ΕΟΚ του Συμβουλίου της 18ης Ιουνίου 1992 σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ (ΕΕ αριθ. L 209 της 24.7.1992, σελ. 25). )).

Η αναγνώριση γίνεται επί τη βάσει συγκρίσεως του διπλώματος του ενδιαφερομένου με εκιένο που απαιτείται στο κράτος μέλος υποδοχής, ενώ είναι δυνατόν να λειτουργήσουν και μηχανισμοί προσαρμγοής στην περίπτωση που υπάρχουν «ουσιαστικές διαφορές» μεταξύ της κατάρτισης του ενδιαφερομένου και της κατάρτισης που παρέχεται στο εν λόγω κράτος μέλος. Η οδηγία 92/51/ΕΟΚ προβλέπει εξάλλου σύστημα «γεφυρών» όταν το απαιτούμενο για την άσκηση επαγγέλματος δίπλωμα είναι τίτλος τριτοβάθμιας εκπαίδευσης στο ένα κράτος μέλος αλλά όχι και στο άλλο.

Εξ αυτών όλων προκύπτει ότι τα δύο γενικά συστήματα δεν θεσπίζουν «ευρωπαϊκό επαγγελματικό καθεστώς» για τα υπαγόμενα στο πεδίο εφαρμογής τους επαγγέλματα, αλλά μόνον συστήματα αναγνώρισης, τα οποία λαμβάνουν υπόψη τις ενδεχόμενες διαφορές περιεχομένου ή επιπέδου της παρεχόμενης κατάρτισης. Επομένως, υπό τη σημερινή κατάσταση κοινοτικής νομοθεσίας, το επαγγελματικό καθεστώς των νοσοκόμων που εργάζονται στον ψυχιατρικό τομέα εμπίπτει πλήρως στη δικαιοδοσία των αρμοδίων αρχών του κάθε κράτους μέλους.
ΓΡΑΠΤΗ ΕΡΩΤΗΣΗ E-2412/96 υποβολή: Anita Pollack (PSE) προς την Επιτροπή (11 Σεπτεμβρίου 1996)

Θέμα: Στόχος αριθ. 4 του ΕΚΤ

Σε περίπτωση που συνεχιστεί η άρνηση του Ηνωμένου Βασιλείου να χρησιμοποιήσει τους πόρους που αντιστοιχούν στο στόχο αριθ. 4, ποιά θα είναι η τύχη του ποσού των 250 εκατ. λιρών στερλινών που δικαιούται η εν λόγω χώρα;

Απάντηση του κ. Flynn εξ ονόματος της Επιτροπής (23 Οκτωβρίου 1996)

Η Επιτροπή στις 19 Ιανουαρίου 1994 αποφάσισε την ενδεικτική κατανομή μεταξύ κρατών μελών των διαθέσιμων πόρων του στόχου 3 και 4 από το Ευρωπαϊκό Κοινωνικό Ταμείο (ΕΚΤ), για περιφέρειες εκτός στόχου 1, για την περίοδο 1994 έως 1999. Το μερίδιο του Ηνωμένου Βασιλείου ορίστηκε σε 3.377 εκατ. ECU (σε τιμές 1994). Αυτό το ποσό αντιπροσωπεύει το συνολικό διαθέσιμο πόρων για το Ηνωμένο Βασίλειο κατά την εξαετή περίοδο προγραμματισμού σύμφωνα με τον κοινό οικονομικό φάκελο για τους στόχους 3 και 4.

Οι αναθεωρημένοι κανονισμοί που διέπουν τα Διαρθρωτικά Ταμεία, οι οποίοι εγκρίθηκαν τον Ιούλιο 1993 ((ΕΕ αριθ. L 193, 31.7.1993 )) παρέχουν στα κράτη μέλη την ευελιξία να προτείνουν τα σχετικά ποσά που κατανέμονται στο στόχο 3 και στο στόχο 4. Αφού οι βρετανικές αρχές δεν υπέβαλαν σχέδιο για τις δαπάνες του στόχου 4, εγκρίθηκε το ενιαίο έγγραφο προγραμματισμού (ΕΕΠ) για το στόχο 3 και για την τριετή περίοδο 1994-1996. Η οικονομική χορήγηση του ΕΚΤ γι' αυτόν τον στόχο 3 του ΕΕΠ ανέρχεται σε 1.501 εκατ. ECU (σε τιμές 1994).

Η Επιτροπή προς το παρόν διαπραγματεύεται με τις βρετανικές αρχές για τη χρήση των υπολοίπων πόρων της περιόδου 1997 έως 1999. Η τελική κατανομή των πόρων μεταξύ των στόχων 3 και 4 είναι βασικό στοιχείο σ' αυτές τις διαπραγματεύσεις. Αν και οι βρετανικές αρχές υπέβαλαν νέο σχέδιο για το στόχο 3, το Φεβρουάριο του 1996, η Επιτροπή δεν έχει λάβει ακόμη σχέδιο για το στόχο 4.

Η εφαρμογή των αποτελεσματικών μέτρων για την πρόβλεψη και, στη συνέχεια, αποτροπή της απώλειας θέσεων εργασίας σημαίνει ότι ο στόχος 4,που σχεδιάστηκε για να διευκολύνει την προσαρμογή των εργαζομένων στη βιομηχανική αλλαγή και στις αλλαγές των συστημάτων παραγωγής, αποτελεί βασικό όργανο για την περισσότερο προβλεπτική στρατηγική απασχόλησης που αναπτύσσεται στο πλαίσιο των συμπερασμάτων του Ευρωπαϊκού Συμβουλίου του Έσσεν. Σ' αυτό το πλαίσιο η Επιτροπή θα συνεχίσει να ασκεί πιέσεις για ένα κατάλληλο επίπεδο πόρων για το στόχο 4 στο Ηνωμένο Βασίλεο κατά την περίοδο 1997-1999.
ΓΡΑΠΤΗ ΕΡΩΤΗΣΗ P-2477/96 υποβολή: Johanna Maij-Weggen (PPE) προς την Επιτροπή (13 Σεπτεμβρίου 1996)

Θέμα: Εργασία γυναικών

Έχει λάβει η Επιτροπή γνώση της έκθεσης της ΔΟΕ σχετικά με την εργασία των γυναικών, σύμφωνα με την οποία οι γυναίκες στην ΕΕ εκτελούν περισσότερη εργασία από τους άνδρες (συμπεριλαμβανομένης της μη αμειβόμενης εργασίας) και ότι, όσον αφορά την αμειβόμενη εργασία, κερδίζουν λιγότερο από ό,τι οι άνδρες;

Έχει η Επιτροπή στη διάθεσή της στοιχεία σχετικά με τις δεδουλευμένες ώρες των γυναικών έναντι εκείνων των ανδρών, καθώς και στοιχεία για τη μέση αμοιβή των γυναικών και ανδρών, ανά κράτος μέλος;

Συμφωνούν τα στοιχεία της Επιτροπής με αυτά της ΔΟΕ;

Απάντηση του κ. Flynn εξ ονόματος της Επιτροπής (30 Οκτωβρίου 1996)

Η Επιτροπή καλεί το αξιότιμο μέλος να καταθέσει πιο συγκεκριμένες πληροφορίες για τον τίτλο της εν λόγω έκθεσης, επειδή η ΔΟΕ έχει δημοσιεύσει πολλές εκθέσεις που αφορούν τις γυναίκες και την εργασία.
ΓΡΑΠΤΗ ΕΡΩΤΗΣΗ E-2091/96 υποβολή: Pedro Marset Campos (GUE/NGL) προς την Επιτροπή (26 Iουλίου 1996)

Θέμα: Σχεδιαζόμενη εγκατάσταση μονάδας αφαλάτωσης,μέσα στα διοικητικά όρια του δήμου του Pulpν (επαρχία της Αλμερία, Ισπανία)

Έχουν υποβληθεί τα σχέδια κατασκευής σταθμού αφαλάτωσης ύδατος στην περιοχή Playa de las Palmeras, που βρίσκεται στα διοικητικά όρια του δήμου του Pulpν, στην επαρχία της Αλμερία.

Με βάση τις σχετικές εκθέσεις, όλα δείχνουν πως, στην πραγματικότητα, θα πρόκειται για θερμοηλεκτρικό εργοσάσιο που θα πωλεί το 100% της ενέργειας που θα παράγει στην Sevillana de Electricidad, ενώ η αφαλάτωση θα αποτελεί απλώς υποπροϊόν του συστήματος ψύξης της προαναφερθείσας εγκατάστασης.

Λαμβάνοντας υπόψη ότι τέτοιου είδους δραστηριότητες θέτουν σε κίνδυνο το φυσικό περιβάλλον της περιοχής και έχουν σοβαρές επιπτώσεις σε τομείς όπως η γεωργία και ο τουρισμός, καθώς και το γεγονός ότι το έργο αυτό ενδέχεται να χρηματοδοτηθεί εν μέρει απο το ΕΤΠΑ,

Γνωρίζει η Επιτροπή εάν εκπονήθηκε μελέτη περιβαλλοντικών επιπτώσεων πρίν από την ανάθεση του έργου;

Δεν πιστεύει η Επιτροπή ότι επείγει η γνωστοποίηση του περιεχομένου και των συνεπειών του σχεδιαζόμενου έργου;

Σε ποιές ενέργειες πρόκειται να προβεί η Επιτροπή ενώπιον των ισπανικών αρχών, με στόχο να μελετηθεί σε βάθος το έργο αυτό, ώστε να διασφαλισθεί ο σεβασμός της κοινοτικής νομοθεσίας;

Απάντηση της κ. Wulf-Mathies εξ ονόματος της Επιτροπής (24 Σεπτεμβρίου 1996)

Επί του παρόντος, δεν υπάρχει κάποια αίτηση συγχρηματοδότησης από το ΕΤΠΑ του σχεδίου στο οποίο αναφέρεται το Αξιότιμο Μέλος του Κοινοβουλίου. Αν υφίστατο, η Επιτροπή θα προέβαινε σε ενέργειες για την επαλήθευση της συμβατότητάς της με την ισχύουσα κοινοτική νομοθεσία.

Αναφορικά με το άρθρο 4 παράγραφος 1 της οδηγίας 85/337/ΕΟΚ ((ΕΕ αριθ. L 175 της 05.07.1985 )) του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, οι θερμοηλεκτρικοί σταθμοί με ελάχιστη θερμική ισχύ 300 ΜW υπόκεινται στη διαδικασία εκτίμησης των περιβαλλοντικών συνεπειών που προβλέπει η οδηγία.

Η Επιτροπή θα ζητήσει από τις ισπανικές αρχές πληροφορίες για να διασφαλιστεί η ορθή εφαρμογή της εν λόγω οδηγίας.
ΓΡΑΠΤΗ ΕΡΩΤΗΣΗ E-1699/96 υποβολή: Amedeo Amadeo (NI) προς την Επιτροπή (24 Iουνίου 1996)

Θέμα: Εξαγωγή πολιτιστικών αγαθών

Προκειμένου να επιτραπεί η υλοποίηση «ενός χώρου χωρίς εσωτερικά σύνορα όπου θα διασφαλίζεται η ελεύθερη κυκλοφορία αγαθών» που προβλέπεται στο άρθρο 7α της Συνθήκης ΕΚ, η Κοινότητα καθόρισε δύο συνοδευτικά μέτρα στον τομέα των πολιτιστικών αγαθών και συγκεκριμένα τον κανονισμό 3911/92 ((ΕΕ L 395 της 31.12.1992, σελ. 1.)) του Συμβουλίου της 9ης Δεκεμβρίου 1992 σχετικά με την εξαγωγή πολιτιστικών αγαθών και την οδηγία 93/7 ((ΕΕ L 74 της 27.3.1993, σελ. 74.)) του Συμβουλίου της 15ης Μαρτίου 1993 σχετικά με την επιστροφή πολιτιστικών αγαθών που εξήλθαν παράνομα από το έδαφος ενός κράτους μέλους.

Τα δύο αυτά όργανα, σκοπό έχουν να προσφέρουν μία συμπληρωματική προστασία σε κοινοτικό επίπεδο σε σχέση με τα μέτρα που κάθε κράτος μέλος έχει το δικαίωμα να λάβει σύμφωνα και εντός των ορίων του άρθρου 36 της Συνθήκης ΕΚ για να διασφαλίσει την προστασία της εθνικής του κληρονομιάς.

Υπογραμμίζοντας τον αξιόλογο χαρακτήρα της πρότασης ζητείται από την Επιτροπή, επ' ευκαιρία της τριετούς επανεξέτασης του κανονισμού και της οδηγίας που προβλέπεται για το 1996 και υπό το πρίσμα των εκθέσεων σχετικά με την εφαρμογή που προβλέπονται στο άρθρο 10 του κανονισμού και το άρθρο 16 της οδηγίας, να αποδώσει ιδιαίτερη προσοχή στις ακόλουθες πτυχές:

1. την κατάσταση όσον αφορά την εφαρμογή του κανονισμού και της οδηγίας στα διάφορα κράτη μέλη 7

2. τη σκοπιμότητα να προβλεφθεί κάποια μορφή διαβατηρίου ή συνοδευτικού πιστοποιητικού για ορισμένα έργα τέχνης 7

3. την ανάπτυξη της συνεργασίας μεταξύ αστυνομίας και δικαστικών αρχών όσον αφορά τον εντοπισμό κλεμμένων ή παράνομα εξαχθέντων πολιτιστικών αγαθών.

Απάντηση του κ. Monti εξ ονόματος της Επιτροπής (11 Σεπτεμβρίου 1996)

Στην έκθεση στην οποία αναφέρεται το αξιότιμο μέλος του Κοινοβουλίου, η Επιτροπή θα εξετάσει όλα τα θέματα βάσει των οποίων θα εκπονήσει την «έκθεση αξιολόγησης της εφαρμογής» που προβλέπεται από το άρθρο 16, παράγραφος 2, της οδηγίας σχετικά με την επιστροφή πολιτιστικών αγαθών που έχουν παράνομα απομακρυνθεί από το έδαφος κράτους μέλους καθώς και την «έκθεση σχετικά με την εφαρμογή» του κανονισμού σχετικά με την εξαγωγή πολιτιστικών αγαθών που προβλέπεται από το άρθρο 10, παράγραφος 3, του κανονισμού.
ΓΡΑΠΤΗ ΕΡΩΤΗΣΗ E-1698/96 υποβολή: Amedeo Amadeo (NI) προς την Επιτροπή (24 Iουνίου 1996)

Θέμα: Ναυτιλιακός εξοπλισμός

Σε σχέση με την πρόταση οδηγίας του Συμβουλίου για το ναυτιλιακό εξοπλισμό (COM(95)269 ((ΕΕ C 218 της 23.8.1995, σελ. 9. ))) υποστηρίζουμε έντονα ότι οι βασικοί στόχοι της πρότασης είναι: η ασφάλεια στη ναυσιπλοΐα, η επίτευξη μιας εναρμονισμένης εφαρμογής των κανόνων δοκιμής εντός Κοινότητας, η ελεύθερη κυκλοφορία σε όλα τα κράτη μέλη των εγκριθέντων εξοπλισμών σύμφωνα με κανόνες και κριτήρια που προβλέπει η ΕΕ.

Η οδηγία ωστόσο φαίνεται ότι προσανατολίζεται περισσότερο στο στόχο άρσης των εμποδίων στην ελεύθερη κυκλοφορία υλικού παρά στην επίτευξη μιας περαιτέρω ανάπτυξης των επιπέδων ασφαλείας.

Θεωρώντας απαρέγκλιτο τον στόχο της ασφαλείας ζητείται από την Ευρωπαϊκή Επιτροπή να προχωρήσει με μία νομοθεσία που θα ρυθμίζει το όλο θέμα έχοντας πάντοτε κατά νου ως πρωταρχικό πρόβλημα την ασφάλεια και την προστασία του περιβάλλοντος.

Απάντηση του κ. Kinnock εξ ονόματος της Επιτροπής (16 Σεπτεμβρίου 1996)

Η Επιτροπή συμμερίζεται πλήρως την άποψη του Αξιότιμου Μέλους του Κοινοβουλίου για την σημασία της ασφάλειας ως πρωταρχικού στόχου των νομοθετικών μέτρων που προτάθηκαν στον τομέα των θαλάσσιων μεταφορών, αφότου εκδόθηκε η ανακοίνωση, το 1993, σχετικά με μια κοινή πολιτική για ασφαλείς θάλασσες.

Οπωσδήποτε η ασφάλεια αποτελεί τον κύριο στόχο της πρότασης για οδηγία του Συμβουλίου σχετικά με τον θαλάσσιο εξοπλισμό, η οποία στηρίζεται στο άρθρο 84 (2) της συνθήκης ΕΚ. Το σχέδιο οδηγίας αποβλέπει στην αύξηση των επιδόσεων του εξοπλισμού που μεταφέρεται επί πλοίων στην Κοινότητα. Η ελεύθερη κυκλοφορία του εξοπλισμού που κατασκευάζεται σύμφωνα με τις διατάξεις της οδηγίας αποτελεί, ωστόσο, έναν πρόσθετο και χρήσιμο στόχο της πρότασης. Τα κράτη μέλη θα δέχονται τον εξοπλισμό που φέρει το σήμα στο οποίο αναφέρεται η οδηγία, χωρίς περαιτέρω ελέγχους, δεδομένου ότι η ύπαρξη του εν λόγω σήματος αποτελεί εγγύηση για την εκ μέρους του εξοπλισμού ανταπόκριση στα σχετικά πρότυπα ασφαλείας.
ΓΡΑΠΤΗ ΕΡΩΤΗΣΗ E-1587/96 υποβολή: Amedeo Amadeo (NI) προς την Επιτροπή (24 Iουνίου 1996)

Θέμα: Ευρωπαϊκή εθελοντική υπηρεσία

Λαμβάνοντας γνώση του ότι η πρώτη εμπειρία ευρωπαϊκής εθελοντικής υπηρεσίας θα πραγματοποιηθεί στη Ν. Αφρική. Λαμβάνοντας υπόψη ότι όπως προκύπτει, το πρόγραμμα θα συνχρηματοδοτηθεί από την Επιτροπή, τη γερμανική κυβέρνηση και την ίδια τη Ν. Αφρική. Μπορεί να αναφέρει η Επιτροπή:

1. Το λόγο για τον οποίο δεν συμμετέχουν στη συνχρηματοδότηση άλλα κράτη μέλη

2. Με ποιό κριτήριο θα επιλεγούν οι νέοι ευρωπαίοι ιατροί;

Απάντηση της κ. Cresson εκ μέρους της Επιτροπής (26 Ιουλίου 1996)

1. Η πρωτοβουλία για το σχέδιο προήλθε από το γερμανικό οργανισμό GTZ/CIM (κέντρο για τη διεθνή μετανάστευση), ο οποίος πρότεινε το σχέδιο στην Επιτροπή για συγχρηματοδότηση. Κατά την εξέταση προτάσεων για συγχρηματοδότηση, η Επιτροπή ακολουθεί τυποποιημένες διαδικασίες, στις οποίες δεν θεωρείται αναγκαία η συμμετοχή άλλων εταίρων που συμμετέχουν στη χρηματοδότηση.

2. Τον εντοπισμό και την προεπιλογή των υποψηφίων από τα κράτη μέλη της Ένωσης θα αναλάβει ο οργανισμός GTZ/CIM. Η τελική επιλογή θα πραγματοποιηθεί από εκπροσώπους του Υπουργείου Υγείας της Νοτίου Αφρικής από κοινού με εκπροσώπους της Επιτροπής στα κεντρικά γραφεία του GTZ/CIM στη Φρανκφούρτη. Η ελάχιστη τυπική προϋπόθεση για την επιλογή των υποψηφίων είναι να έχουν εγγραφεί στα μητρώα των αναγνωρισμένων ιατρών και να έχουν την ιθαγένεια κράτους μέλους. Θα προτιμηθούν ιατροί ηλικίας έως 30 ετών που έχουν ειδικευτεί στους τομείς της αναισθησιολογίας, της μαιευτικής και της χειρουργικής. Θα ληφθούν επίσης υπόψη οι γλωσσικές γνώσεις και ατομικές ιδιότητες, όπως το ενδιαφέρον και η προσήλωση, το αίσθημα ευθύνης και η ωριμότητα του υποψηφίου.
ΓΡΑΠΤΗ ΕΡΩΤΗΣΗ P-2026/96 υποβολή: Angela Billingham (PSE) προς την Επιτροπή (12 Iουλίου 1996)

Θέμα: Βρετανικός Νόμος περί Ιθαγενείας (1981)

Πριν από τον βρετανικό νόμο του 1981 περί ιθαγενείας, που ετέθη σε ισχύ το 1983, ένα παιδί μπορούσε να λάβει τη βρετανική ιθαγένεια μόνον από τον πατέρα του και όχι από τη μητέρα του. Ο νόμος αυτός δεν έχει αναδρομική ισχύ.

Έλαβα πληροφορίες για μιά περίπτωση βρετανίδας υπηκόου, παντρεμένης με σουδανό υπήκοο, η οποία δεν μπορεί να εξασφαλίσει βρετανική ιθαγένεια και βρετανικό διαβατήριο για τον γυιό της, που γεννήθηκε το 1962, και αυτό διότι παρέλειψε να υποβάλει αίτηση για βρετανικό διαβατήριο πριν το παιδί της συμπληρώσει τα 16 του χρόνια.

Επομένως, στην περίπτωσή της ισχύει η προ του 1981 βρετανική νομοθεσία. Εάν ο γυιός της είχε γεννηθεί μετά το 1981 ή εάν επρόκειτο για «άνδρα» βρετανό υπήκοο, παντρεμένο με αλλοδαπή, το παιδί θα δικαιούτο τη βρετανική ιθαγένεια έστω και άν δεν είχε υποβληθεί σχετική αίτηση για διαβατήριο πριν από την ηλικία των 16 ετών.

Δεν θεωρεί η Επιτροπή ότι πρόκειται εδώ για άμεση δυσμενή διάκριση λόγω φύλου;

Γνωρίζει η Επιτροπή άλλες παρεμφερείς περιπτώσεις; Υπάρχουν ευρωπαϊκές διασφαλίσεις ή μέτρα για την προστασία των πολιτών από αυτού του είδους τις διακρίσεις που προκύπτουν από τη μη αναδρομικότητα του βρετανικού νόμου περί ιθαγενείας του 1981, και έχει η Επιτροπή την πρόθεση να εισαγάγει τέτοιες διασφαλίσεις;

Απάντηση της κ. Gradin εξ ονόματος της Επιτροπής (16 Σεπτεμβρίου 1996)

Οι κανόνες που διέπουν τη χορήγηση της ιθαγενείας ενός κράτους μέλους δεν εμπίπτουν στην αρμοδιότητα της Κοινότητας.

Σύμφωνα με τη Δήλωση αριθ. 2 που είναι προσαρτημένη στη Συνθήκη ΕΚ, όταν στη Συνθήκη για την ίδρυση της Ευρωπαϊκής Κοινότητας γίνεται αναφορά στους υπηκόους των κρατών μελών, το θέμα του εάν ένα άτομο έχει την ιθαγένεια κράτους μέλους ρυθμίζεται αποκλειστικά και μόνο από τη νομοθεσία του ενδιαφερόμενου κράτους μέλους. Συνεπώς, δεν θα ήταν αρμόζον για την Επιτροπή να παρέμβει με τον τρόπο που προτείνει το αξιότιμο μέλος του Κοινοβουλίου.
ΓΡΑΠΤΗ ΕΡΩΤΗΣΗ E-1818/96 υποβολή: Roberto Mezzaroma (UPE) προς την Επιτροπή (5 Iουλίου 1996)

Θέμα: Ανάκτηση των ιταλικών έργων τέχνης που φυγαδεύθηκαν από την χώρα κατά τη διάρκεια του Δεύτερου Παγκόσμιου Πολέμου

Η Επιτροπή Μελέτης που συστήθηκε από το Υπουργείο Πολιτιστικών Αγαθών της ιταλικής κυβέρνησης περάτωσε πρόσφατα τον πλήρη κατάλογο των εκατοντάδων έργων τέχνης τα οποία αφαιρέθηκαν από μουσεία, δημόσιες και ιδιωτικές συλλογές κατά τη διάρκεια του Δεύτερου Παγκόσμιου Πολέμου.

Είναι μία ειδική συλλογή, συνοδευόμενη από τεκμηριωμένα και μοναδικά έγγραφα, την οποία φρόντισε επί τριάντα χρόνια με έρευνα και υπομονετική εργασία ο καθηγητής Rodolfo Sivieri.

Πρόκειται για πολυάριθμα έργα τα οποία εξήχθησαν με όχι και τόσο νόμιμο τρόπο παραβιάζοντας ρητώς τον ιταλικό νόμο αριθ. 1089 του 1939 σχετικά με την προστασία των πολιτιστικών και καλλιτεχνικών αγαθών για τα οποία ισχύει απαγόρευση εξαγωγής, έργα που αναμφίβολα ανήκουν στην παγκόσμια πολιτιστική κληρονομιά και που σήμερα βρίσκονται παράνομα σε ξένα μουσεία και ιδρύματα, ιδίως στη Γερμανία, στις δημοκρατίες της ΚΑΚ και στις ΗΠΑ.

Θα μπορούσε η Επιτροπή να μεριμνήσει σχετικά υποστηρίζοντας το έργο των αρμόδιων ιταλικών αρχών με σκοπό να επιταχυνθούν οι διαδικασίες για την ανάκτηση των έργων που φυγαδεύθηκαν, και κυρίως οι διαδικασίες που σχετίζονται με κράτη μέλη της Ευρωπαΐκής Ένωσης;

Απάντηση του κ. Monti εξ ονόματος της Επιτροπής (11 Σεπτεμβρίου 1996)

Για την επίτευξη του στόχου της ελεύθερης κυκλοφορίας των εμπορευμάτων στην εσωτερική αγορά που αναφέρεται στο άρθρο 7Α της συνθήκης ΕΚ, μεταξύ άλλων, και στον τομέα των πολιτιστικών αγαθών, η Κοινότητα θέσπισε ιδίως την οδηγία 93/7/ΕΟΚ του Συμβουλίου της 15ης Μαρτίου 1993 σχετικά με την επιστροφή πολιτιστικών αγαθών που έχουν παράνομα απομακρυνθεί από το έδαφος κράτους μέλους ((ΕΕ αριθ. L 74 της 27.3.1993. )).

Αυτή η οδηγία που θεσπίστηκε ενόψει της ολοκλήρωσης της εσωτερικής αγοράς εφαρμόζεται, κατ'αρχήν, μόνο στα πολιτιστικά αγαθά που έχουν παράνομα απομακρυνθεί, από την 1η Ιανουαρίου 1993 και μετά, από το έδαφος του κράτους μέλους το οποίο τα έχει χαρακτηρίσει εθνικούς θησαυρούς.

Σύμφωνα με το άρθρο 14, παράγραφος 2, της οδηγίας, εναπόκειται σε κάθε κράτος μέλος να αποφασίσει αν θα επεκτείνει την υποχρέωση επιστροφής που προβλέπεται από την οδηγία στα πολιτιστικά αγαθά που θεωρούν ως εθνικούς θησαυρούς και απομακρύνθηκαν παράνομα από το έδαφος άλλου κράτους μέλους πριν από την 1η Ιανουαρίου 1993.
ΓΡΑΠΤΗ ΕΡΩΤΗΣΗ E-2825/96 υποβολή: Michl Ebner (PPE) προς την Επιτροπή (25 Οκτωβρίου 1996)

Θέμα: Αναγνώριση του επαγγέλματος του εργασιοθεραπευτή στην Ιταλία

Λαμβάνοντας υπόψη ότι, ισχύει από τις 18.6.92 η οδηγία 92/51 ((ΕΕ L 209 της 24.7.1992, σελ. 25 )) που ρυθμίζει το σύστημα της αμοιβαίας αναγνώρισης της επαγγελματικής κατάρτισης μεταξύ των κρατών μελών της ΕΕ 7

η άσκηση του επαγγέλματος του εργασιοθεραπευτή σε ορισμένα κράτη μέλη όπως είναι η Ελλάδα, η Ολλανδία, η Ιρλανδία, η Σουηδία και η Αγγλία προϋποθέτει την κατοχή διπλώματος και υπάρχουν διάφορες δυνατότητες μεταπτυχιακών σπουδών και απόκτησης διδακτορικού διπλώματος 7

η εργασιοθεραπεία δεν αποτελεί ειδικότητα της φυσιοθεραπείας σε κανένα κράτος της ΕΕ, αλλά αποτελεί ανεξάρτητο κλάδο με επίσημο αντιπροσωπευτικό όργανο την COTEC (Ευρωπαϊκή Επιτροπή των Εργασιοθεραπευτών της Ευρωπαϊκής Κοινότητας) 7

το Δικαστήριο της ΕΕ, με απόφαση της 25.7.1991, έχει ήδη καταδικάσει την Ιταλία, δεδομένου ότι ο Ν.752/84 που συμπληρώθηκε αργότερα με το διάταγμα περί εφαρμογής της 16.7.86, προβλέπει ότι μόνον οι ιταλοί πολίτες έχουν τη δυνατότητα να επιτύχουν αναγνώριση στην Ιταλία των διπλωμάτων που απέκτησαν σε άλλο κράτος μέλος και που επιτρέπουν την άσκηση ιατρικών επαγγελμάτων, έρχεται σε αντίθεση με τα άρθρα 48, 52 και 59 της Συνθήκης που ορίζουν την ελεύθερη κυκλοφορία, το δικαίωμα εγκατάστασης και την ελεύθερη παροχή υπηρεσιών των εργαζομένων στο εσωτερικό της ΕΕ 7

ερωτάται η Επιτροπή τί σκοπεύει να πράξει προκειμένου να συμμορφωθεί η Ιταλία με την προαναφερθείσα οδηγία, ούτως ώστε το Υπουργείο Υγείας, που είναι αρμόδιο για το ζήτημα αυτό, να μπορέσει να αναγνωρίσει τη νομική ισχύ στην Ιταλία των διπλωμάτων εργασιοθεραπευτή που αποκτήθηκαν σε άλλες χώρες της ΕΕ.

Απάντηση του κ. Monti εξ ονόματος της Επιτροπής (13 Νοεμβρίου 1996)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση E-2139/95 της κας Muscardini ((ΕΕ C 326, 6.12.1995. )).
ΓΡΑΠΤΗ ΕΡΩΤΗΣΗ E-2368/96 υποβολή: Wolfgang Kreissl-Dφrfler (V) προς την Επιτροπή (27 Αυγούστου 1996)

Θέμα: Μόσχοι

1. Μπορεί να αναφέρει η Επιτροπή ακριβή στοιχεία για τον ετήσιο αριθμό των μόσχων που έχουν εισαχθεί από τη Ρουμανία στην ΕΕ από το 1990 έως σήμερα για

α) εκτροφή

β) κατανάλωση

γ) περαιτέρω εξαγωγή σε τρίτες χώρες

2. Μπορεί να αναφέρει η Επιτροπή ακριβή στοιχεία για τον ετήσιο αριθμό των μόσχων που έχουν εισαχθεί από την Τσεχική Δημοκρατία στην ΕΕ από το 1990 έως σήμερα για

α) εκτροφή

β) κατανάλωση

γ) περαιτέρω εξαγωγή σε τρίτες χώρες

3. Μπορεί να αναφέρει η Επιτροπή ακριβή στοιχεία για τον ετήσιο αριθμό των μόσχων που έχουν εισαχθεί από την Ουγγαρία στην ΕΕ από το 1990 έως σήμερα για

α) εκτροφή

β) κατανάλωση

γ) περαιτέρω εξαγωγή σε τρίτες χώρες

4. Μπορεί να αναφέρει η Επιτροπή ακριβή στοιχεία για τον ετήσιο αριθμό των μόσχων που έχουν εισαχθεί από την Πολωνία στην ΕΕ από το 1990 έως σήμερα για

α) εκτροφή

β) κατανάλωση

γ) περαιτέρω εξαγωγή σε τρίτες χώρες

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2367/96 και E-2368/96 (24 Σεπτεμβρίου 1996)

Σε ό,τι αφορά τα σημεία α) και β) των ερωτήσεων, οι στατιστικές της Κοινότητας δεν κάνουν διάκριση μεταξύ των εισαγωγών μόσχων που προορίζονται για εκτροφή και αυτών που προορίζονται για κατανάλωση. Η Επιτροπή είναι της άποψης ότι, σε γενικές γραμμές στην αγορά, δεν υπάρχει ζήτηση για άμεση κατανάλωση ζώων που να προέρχονται από τις εν λόγω χώρες. Τα ζώα αυτά προορίζονται ως επί το πλείστον για εκτροφή. Οι σχετικοί αριθμοί, με βάση τη χώρα και το έτος, θα αποσταλούν απευθείας στο Αξιότιμο Μέλος του Κοινοβουλίου όπως επίσης και στη Γενική Γραμματεία του Κοινοβουλίου.

Αναφορικά με το σημείο γ) των ερωτήσεων, η Επιτροπή δεν έχει στοιχεία στη διάθεσή της.